OpenLLM-France/wikimedia huggingface dataset:
# Nijni-Noiber

Nijni-Noiber (en rus: Нижний-Нойбер) és un poble de la república de Txetxènia, a Rússia, segons el cens del 2022 tenia 8.737 habitants.

## Referències

* ↑ «Древнее село Зумсой продолжает жить несмотря ни на что | Информационное агентство "Грозный-Информ"». Arxivat de l'original el 2022-06-02.
* ↑ «Закон Чеченской республики № 46-РЗ от 14.07.08» (doc). Arxivat de l'original el 2012-04-11. [Consulta: 12 desembre 2009].
* ↑ «И вновь оживает древний Зумсой… | Грозный Информ». Arxivat de l'original el 2013-03-03.
* ↑ «В высокогорное село Зумсой возвращаются жители». Arxivat de l'original el 2014-09-08. [Consulta: 21 novembre 2010].
# Papil·la de Vater

El colèdoc o conducte biliar comú i el conducte de Wirsung o pancreàtic, i en formar l'ampul·la de Vater o hepatopancreàtica, perforen el costat medial de la segona porció del duodè obliquament, a uns 7 a 10 cm per sota del pílor, formant una estructura anomenada papil·la de Vater o carúncula major de Santorini o tubercle de Vater o papil·la duodenal.
El conducte de Santorini o pancreàtic accessori de vegades passa uns 2 cm per sobre i lleugerament per davant de la papil·la de Vater.
# Vèsa

Vèze és un municipi francès situat al departament de Cantal i a la regió d'Alvèrnia-Roine-Alps. L'any 2007 tenia 68 habitants.

## Demografia
### Població

El 2007 la població de fet de Vèze era de 68 persones. Hi havia 36 famílies de les quals 16 eren unipersonals (12 homes vivint sols i 4 dones vivint soles), 8 parelles sense fills, 8 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 97 habitatges, 35 eren l'habitatge principal de la família, 44 eren segones residències i 18 estaven desocupats. 88 eren cases i 8 eren apartaments. Dels 35 habitatges principals, 26 estaven ocupats pels seus propietaris, 5 estaven llogats i ocupats pels llogaters i 4 estaven cedits a títol gratuït; 2 tenien una cambra, 3 en tenien dues, 8 en tenien tres, 11 en tenien quatre i 12 en tenien cinc o més. 22 habitatges disposaven pel capbaix d'una plaça de pàrquing. A 14 habitatges hi havia un automòbil i a 7 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Vèze el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 0 |
| 0 | 75 a 79 | 4 |
| 8 | 70 a 74 | 4 |
| 24 | 65 a 69 | 4 |
| 0 | 60 a 64 | 4 |
| 0 | 55 a 59 | 4 |
| 0 | 50 a 54 | 0 |
| 4 | 45 a 49 | 0 |
| 8 | 40 a 44 | 0 |
| 4 | 35 a 39 | 0 |
| 0 | 30 a 34 | 4 |
| 4 | 25 a 29 | 4 |
| 0 | 20 a 24 | 0 |
| 0 | 15 a 19 | 4 |
| 4 | 10 a 14 | 0 |
| 0 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 35 persones, 28 eren actives i 7 eren inactives. De les 28 persones actives 25 estaven ocupades (17 homes i 8 dones) i 3 estaven aturades (2 homes i 1 dona). De les 7 persones inactives 3 estaven jubilades, 1 estava estudiant i 3 estaven classificades com a «altres inactius».

### Activitats econòmiques

Dels 5 establiments que hi havia el 2007, 1 era d'una empresa extractiva, 1 d'una empresa de construcció, 1 d'una empresa de comerç i reparació d'automòbils i 2 d'empreses d'hostatgeria i restauració.
Dels 2 establiments de servei als particulars que hi havia el 2009, 1 era una fusteria i 1 restaurant.
L'any 2000 a Vèze hi havia 21 explotacions agrícoles que ocupaven un total de 1.066 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles

## Enllaços externs

* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Carles Costa

«Carles Costa» té aquests significats:
* Carles Costa i Masferrer. (Barcelona, 22 d'abril de 1968) és un extennista professional català
* Carles Costa i Pujol. (Figueres, 1865 – 1926) fou un periodista i escriptor figuerenc.
* Carles Costa i Cadevall. fou regidor de Cultura de l'Ajuntament de Manresa des de l'octubre del 1936 fins als fets de maig del 1937.
* Carles Costa i Osés (Barcelona, 1975) és un periodista català
# Ull vermell

* Per a altres significats sobre referent a l'aparença d'ulls vermells en fotografies realitzades amb flaix, vegeu «Efecte d'ulls vermells».
Ull vermell és un terme mèdic no específic que fa referència a un enrogiment en la porció anterior de l'ull, detectable a simple vista.
Es tracta d'un quadre molt freqüent, el qual es pot deure a un procés benigne com una conjuntivitis vírica, però que de vegades és conseqüència d'una malaltia greu. El metge d'atenció primària que atén un pacient ha d'avaluar una sèrie de signes clínics, els quals, si es presenten, fan recomanable la derivació immediata a un oftalmòleg.
L'ull vermell és causat per la hiperèmia d'alguna de les estructures més superficials i anteriors de l'ull, és a dir la conjuntiva, escleròtica, còrnia, iris i cos ciliar, la qual cosa pot ser conseqüència d'un procés inflamatori que els afecta directament o indirectament a través d'altres estructures adjacents més profundes.

## Causes

Les malalties més comunes que poden causar un ull vermell són:
* Conjuntivitis
* Queratitis
* Escleritis i episcleritis
* Iridociclitis o uveïtis anterior
* Glaucoma agut
* Cos estrany superficial o profund
* Hemorràgia subconjuntival
* Uveïtis

## Referències

* ↑ Govern de Navarra. Llibre electrònic de temes d'urgència, fitxa 14, urgències oftalmològiques, ull vermell., 2008.01.01 [Consulta: 3 desembre 2009].
# Luo Mu

Luo Mu (xinès simplificat: 罗牧; xinès tradicional: 羅牧; pinyin: Luó Mù), conegut també com a Fanniu, fou un pintor, cal·lígraf, escriptor i poeta xinès que va viure sota la dinastia Qing. Va néixer l'any 1622 i va morir el 1706. Era oriund de Ningdou, província de Jiangxi. Va residir a Nanchang (Jianxi). Xu Yuxi va ser un dels seus amics.
Luo Mu va ser un pintor paisatgista, especialitzat en muntanyes. La seva activitat artística estava relacionada amb el denominat “estil Jianxi”. Entre les seves pintures destaca: “Paisatge de tardor”. Es troben obres seves en els següents museus: El Metropolitan Museum de Nova York (Estats Units), el Nationalmuseum d'Estocolm (Suècia) i el Museu Nacional del Palau de Taipei (Taiwan).

## Bibliografia

* Dictionnaire des peintres, sculpteurs, dessinateurs et graveurs (Dictionnaire Bénézit) d'E.Dictionnaire Bénézit.

## Enllaços externs

* http://www.china-on-site.com/pages/painter/1110.php Arxivat 2014-07-25 a Wayback Machine.
* http://www.artic.edu/aic/collections/artwork/artist/Luo+Mu
* http://jameelcentre.ashmolean.org/collection/6980/10292/0/all/per_page/50/offset/0/sort_by/date/object/11509
# Suomenselkä

Suomenselkä és una divisòria d'aigües ubicada a la Finlàndia occidental. Més o menys de 500 quilòmetres (310 mi) de llarg i de 30–50 quilòmetres (19–31 mi) d'ample. Està marcada per un conjunt de morrenes orientades de nord-est a sud-oest, paral·leles a la línia de costa del Golf de Bòtnia. Els rius que flueixen de l'oest de Suomenselkä drenen al Golf de Bòtnia i els llacs de l'est drenen al Golf de Finlàndia. Històricament, aquesta regió escassament poblada va separar la Regió d'Ostrobòtnia dels llacs del sud i de l'est de Finlàndia. El paisatge està marcat per morrenes, crestes, pantans i boscos i és difícil de conrear o d'instal·lar-s'hi. Per ser una de les poques zones romanents de creixement de vells boscos al sud de Finlàndia, és un dels pocs hàbitats restants de ren de bosc finlandès (Rangifer tarandus fennica).

## Referències

* ↑ "Suomenselka" The Great Soviet Encyclopedia, 3a edició. 1970-1979. The Gale Group, 8 gener 2018
# Numeni (escriptor)

Numeni, en llatí Numenius, en grec antic Νουμήνιος, fou un escriptor de temes mèdics romà, esmentat per Appuleu Cels i per Aeci, que li dona per error el nom de Numius. Probablement era nadiu d'Heraclea.
Fou deixeble de Dieuques i va viure al segle iv aC o al segle iii aC. Va escriure un poema sobre la pesca, Ἁγιευτικά, citat amb freqüència per Ateneu de Naucratis. Un Numeni, potser una persona diferent o la mateixa, es menciona en un escoli a Nicandre que diu que va escriure l'obra Θηριακά sobre animals verinosos.

## Referències

* ↑ Numenius a: William Smith (editor), A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 1214
# Venaria Reale

Venaria Reale (piemontès: La Venerìa Regia) és un municipi italià, situat a la regió de Piemont i a la ciutat metropolitana de Torí. Té 35.660 habitants.
# Carrer Major (Torrelameu)

El Carrer Major és una via pública de Torrelameu (Noguera) inclosa a l'Inventari del Patrimoni Arquitectònic de Catalunya.

## Descripció

Carrer amb cases senyorials, amb façanes de pedra picada, portades amb arcs de mig punt adovellats i finestres allindades. Al final del carrer s'obre la plaça de l'Església amb l'edifici que li dona nom.

## Història

Aquest carrer juntament amb la plaça de l'Església formen el nucli vell del poble. El carrer Major està format per cases particulars, algunes de les quals avui dia es troben desocupades. Antigament va ser la zona habitada per les famílies adinerades del poble, però actualment ja no és així.

## Referències

* 1 2 «Carrer Major». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 setembre 2017].
# SuperBoing

SuperBoing (anteriorment Boing) va ser un contenidor televisiu destinat a públic infantil i juvenil. Es va estrenar l'1 de desembre de 2008 a Telecinco 2, emetent-se també els caps de setmana a Telecinco. Després de convertir Telecinco 2 a La Siete, la programació diària de Boing va passar a emetre en Factoria de Ficció. El contenidor va cessar les seves emissions el 31 de desembre de 2010 després de la fusió de Telecinco i Cuatro i el naixement de canal Boing quatre mesos abans.

## Història

El 28 de novembre de 2008, Telecinco i Turner, van arribar a un acord per fer un bloc infantil tant en la cadena mare, com al canal TDT, amb unes 42 hores de programació setmanal. Tres dies després, va començar el contenidor de dibuixos Boing a Telecinco 2 (diàriament) i Telecinco (caps de setmana).
Mesos després, l'11 de maig de 2009, Boing va passar de Telecinco 2 a Factoria de Ficció, del mateix grup, amb els mateixos continguts i similars horaris, ja que Telecinco 2 va passar a ser La Siete i va canviar part de la selva programació.
El 2 d'agost de 2010, Telecinco va anunciar el llançament de Boing com el seu quart canal de televisió en obert, passant de ser un contenidor de sèries a un canal temàtic en obert dedicat les 24 hores del dia als més petits de la casa, amb productes estrella de Turner.
El 9 d'agost de 2010, va començar les seves emissions en proves mostrant una carta d'ajust, el 23 d'agost mostrant un bucle promocional de series i l'1 de setembre va començar les seves emissions oficiales.
El nou canal infantil de Telecinco es va estrenar amb un 0,58% de quota. Amb l'arribada de canal, Boing, el contenidor de sèries de Telecinco i Factoria de Ficció va passar a anomenar-se SuperBoing, tot i que l'1 de gener de 2011 va cessar les seves emissions en els dos canals després de la fusió de Telecinco i Cuatro, passant a veure els seus continguts exclusivament al canal Boing.

## Referències

* ↑ «Telecinco firma un acuerdo con Turner para reforzar su programación infantil» (en castellà). [Consulta: 6 desembre 2020].
* ↑ «Tutele.net | Noticias de televisión - Audiencias - Canciones de anuncios - Series» (en castellà). [Consulta: 6 desembre 2020].
* ↑ «Telecinco lanza Boing como su cuarto canal y desecha LaNueve» (en castellà). [Consulta: 6 desembre 2020].
* ↑ «Boing inicia sus emisiones el próximo 1 de setembre» (en castellà). [Consulta: 6 desembre 2020].
* ↑ «Boing comienza la emisión de su bucle en pruebas» (en castellà-es). [Consulta: 6 desembre 2020].
* ↑ «Desde hoy los niños lo pasarán Boing, arranca en TDT el canal infantil de Telecinco» (en castellà-es). [Consulta: 6 desembre 2020].
# Odontostomias masticopogon

Odontostomias masticopogon és una espècie de peix de la família dels estòmids i de l'ordre dels estomiformes.

## Morfologia

* Els mascles poden assolir 20 cm de longitud total.

## Hàbitat

És un peix marí i d'aigües profundes que viu fins als 900 m de fondària.

## Distribució geogràfica

Es troba a l'Atlàntic oriental (entre 13°N i 11°S).

## Referències

* ↑ Norman J. R., 1930. Oceanic fishes and flatfishes collected in 1925-1927. Discovery Reps. v. 2. 261-369.
* ↑ BioLib (anglès)
* ↑ Norman, J. R. 1930. Oceanic fishes and flatfishes collected in 1925-1927. Discovery Reports v. 2: 261-369, Pl. 2.
* 1 2 3 FishBase (anglès)
* ↑ Reiner, F., 1996. Catálogo dos peixes do Arquipélago de Cabo Verde. Publicações avulsas do IPIMAR Núm. 2. 339 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Pamela K. Chen

Pamela Ki Mai Chen (Chicago, Illinois, 30 de març de 1961), més coneguda com a Pamela K. Chen, és Jutge del Tribunal de Districte dels Estats Units per al Districte Oriental de Nova York (EDNY).
Filla d'immigrants xinesos, Chen va ser la segona xinesa estatunidenca en arribar a jutgessa federal.
El 1983, Pamela K. Chen es va llicenciar en art per la Universitat de Michigan i, el 1986, es va doctorar en dret al Georgetown University Law Center.
Entre 1986 i 1991, Chen va exercir l'advocacia privada com associada als bufets Arnold & Palmer i Asbill, Junkin, Myers & Buffone.
Entre 1992 i 2013, va exercir diversos càrrecs al Departament de Justícia dels Estats Units: advocada adjunta al Districte Oriental de Nova York, advocada principal de judici, cap de la unitat de contenció dels drets civils, sotsdirectora de la secció d'integritat pública i cap de la secció de drets civils,
El 2 d'agost de 2012, Pamela K. Chen va ser nomenada per Barack Obama per a cobrir la vacant del jutge Raymond J. Dearie al Tribunal de Districte dels Estats Units per al Districte Oriental de Nova York. La seva candidatura havia estat recomanada pel senador Chuck Schumer.
Chen va ser qualificada per unanimitat per l'American Bar Association i, el 9 de setembre de 2012, el Comitè Judicial del Senat va celebrar una audiència sobre la seva candidatura i la va informar favorablement per unanimitat el 6 de desembre de 2012.
El 4 de març de 2013, el Senat dels Estats Units va confirmar, també per unanimitat, a Pamela Ki Mai Chen per al Tribunal de Districte dels Estats Units del Districte Oriental de Nova York.
Pamela K. Chen va ser la primera asiàtica estatunidenca, obertament homosexual, en accedir al càrrec de jutgessa d'un tribunal federal dels Estats Units.
El 2015, al seu tribunal li va correspondre jutjar els encausats en l'escàndol de corrupció conegut com a Cas Fifagate.

## Referències

* ↑ Bolcer, Julie. «Obama Nominates Out Lesbian for Federal Judgeship» (en anglès). The Advocate, 1r agost 2013. [Consulta: 24 març 2019].
* 1 2 3 4 «Chen, Pamela Ki Mai» (en anglès). Federal Judicial Center. [Consulta: 24 març 2019].
* 1 2 «Pamela Ki Mai Chen» (en anglès). Ballotpedia. [Consulta: 1r gener 2020].
* ↑ «President Obama Nominates Pamela Chen to Serve on the US District Court» (en anglès). The White House, 02-08-2012. [Consulta: 24 març 2019].
* ↑ Miller, Charisma L. «New Eastern District judge celebrates robing ceremony in Brooklyn Courthouse» (en anglès). Brooklyn Daily Eagle, 14-06-2013. [Consulta: 24 març 2019].
* ↑ Abruzesse, Rob. «Federal Court Judge Pamela Chen speaks to members of the NYC Bar Association» (en anglès). Brooklyn Daily Eagle, 06-02-2019. [Consulta: 24 març 2019].
* ↑ «Confirmation of Pamela Chen to u.s. district court applauded» (en anglès). Los Angeles Japanese Daily News, 09-03-2013. [Consulta: 24 març 2019].
* ↑ Johnson, Chris. «Senate confirms first openly gay Asian-American to federal bench» (en anglès). Washington Blade, 04-03-2013. [Consulta: 2 gener 2019].
* ↑ «Primeros condenados por escándalo del 'Fifagate'» (en castellà). Semana (Colombia), 22-12-2017. [Consulta: 24 març 2019].
# Warwari Ali Paixà

Warwari Ali Paixà de vegades transcrit Ali Paşa Varvarî (?- 1648) fou un governador i oficial otomà. El seu nom deriva de Warwar o Varvara a Bòsnia, on va néixer en data desconeguda al darrer quart del segle xvi. Va participar en la campanya turca contra Erevan el 1635 on fou comandant de la rereguarda, i el 1638 en la campanya de Bagdad on fou ferit. Llavors fou nomenat governador de Rumèlia; entre 1640 i 1644 fou nomenat per sis llocs de govern: a Manisa, Van, Anadolu, Adana, Diyarbekir i Bolu. Va demanar ser governador de Bòsnia que li fou atorgada el 1644 per influència del gran visir Sultanzade Semiz Mehmed Paixà. El 1648 fou governador de Sivas i va fer front a una revolta local dirigida contra el governador en tant que representant del govern otomà, i fou fet presoner pels rebels a la batalla de Çerkes, a l'Anatòlia central (maig del 1648) sent immediatament executat. Va deixar alguns escrits d'història.

## Referències

* ↑ Enciclopèdia de l'Islam, XI, 167
# Carlos Bolado

Carlos Bolado (Veracruz, Mèxic, 1964) és un cineasta mexicà.
Va estudiar cinematografia (CUEC) i sociologia (Facultat de Ciències Polítiques i Socials), les dues en la mateixa casa d'estudis: la UNAM. Va treballar com a enginyer de so i com a editor en diverses pel·lícules. Després de realitzar diversos curtmetratges va debutar en el gènere de llargmetratge amb la pel·lícula Bajo California: El límite del tiempo, opera prima que li va portar nombrosos elogis tant de la crítica especialitzada com del públic en general i que ho va fer creditor a set Arieles, màxim reconeixement que atorga l'acadèmia de cinema a Mèxic.
Posteriorment va codirigir Promises (Promesas), que li va valer una nominació al Óscar com a millor documental.
En 2006 es va estrenar la seva pel·lícula Sólo Dios sabe, protagonitzada per Diego Luna i Alice Braga.
El 2012 es va estrenar Colosio: El asesinato, sobre l'assassinat, en 1994, del llavors candidat a la presidència pel Partit Revolucionari Institucional Luis Donaldo Colosio en 1994. La protagonitzaven José María Yazpik, Kate del Castillo, Daniel Giménez Cacho i Odiseo Bichir.

## Filmografia
### Pel·lícules

* Laura (1986)
* Acariciándome frente al espejo (1986)
* Sentido contrario (1988)
* Golkobi (1990)
* Ritos (1993)
* Viejos (1994)
* Bajo California: El límite del tiempo (1998)
* Promises (Promesas) (2001)
* Solo Dios sabe (2006)
* River of Renewal (2008)
* Tlatelolco (2010)
* Colosio: El asesinato (2012)
* Tlatelolco, verano del 68 (2013)
* Olvidados (2013)
* 3 Idiotas (2017)

### Sèries

* Tres Milagros (2018)
* Estado de gracia (2010)

## Referències

* ↑ Carlos Bolado Arxivat 2021-01-16 a Wayback Machine., al directora del FICM
* ↑ 'Promises' da voz a siete niños palestinos e israelíes, El Pais, 20 de desembre de 2002
* ↑ Sólo Dios sabe habla de cómo estar en paz con el mundo: Carlos Bolado, La Jornada, 15 de setembre de 2006
* ↑ Carlos Bolado: «La verdad sobre el caso Colosio la distorsionó el gobierno», ABC, 28 de juliol de 2013
* ↑ Colosio, el asesinato, de Carlos Bolado a efeeme.com
* ↑ Villagran, Lauren «Film critical of Mexico's PRI packs theaters ahead of presidential election». , 12-06-2012.

## Enllaços externs

* Carlos Bolado a Cinemexicano
* Notícies sobre Carlos Bolado a El País
# UK Singles Chart

La UK Singles Chart (o llista de senzills més importants del Regne Unit) és un recull per part de The Official UK Charts Company en representació de la indústria discogràfica britànica. La llista va de diumenge a dissabte i és compilada els diumenges a la tarda. La llista es publica impresa a la revista Music Week, i en línia a Yahoo! Music UK. Al voltant de 6.500 botigues (de venda al detall) contribueixen amb les dades de les seves vendes a confeccionar la llista cada setmana, així com diverses botigues digitals de descàrregues musicals. La majoria dels senzills (singles) es posen a la venda els dilluns al Regne Unit.

## Vegeu també

* UK Indie Chart
* UK Rock Chart

## Enllaços externs

* Web Arxivat 2011-02-17 a Wayback Machine. de The Official UK Charts Company (anglès)
* Web de BBC Radio 1 (anglès)
* Escoltar el 40 a BBC Radio 1 en línia (anglès)
* Llista oficial de hit40uk (anglès)
* Números 1 en la història de UK Singles Chart Arxivat 2009-04-20 a Wayback Machine. (anglès)
# Joan Armangué i Herrero

Joan Armangué i Herrero (Barcelona, 19 de novembre de 1960) és professor, autor i traductor. Actualment resideix a Sardenya.
És dissenyador gràfic, il·lustrador i periodista encara que també professor i autor de novel·les infantils i juvenils. És doctor en Filologia Catalana per la Universitat de Barcelona, des del 1985 resideix a Càller (Sardenya) on exerceix com a professor d'universitat i és membre de la comissió examinadora de Filologia Romànica.

## Referències

* 1 2 «Joan Armangué i Herrero» (en castellà). SM. FUNDACIÓN SANTA MARÍA. [Consulta: 30 desembre 2023].
* 1 2 «Informazioni Generali - Joan Armangue Herrero - Dipartimento di Filologia, Letteratura, Linguistica - Università di Cagliari». [Consulta: 19 febrer 2020].
# Mancomunitat de Serveis Socials de la Marina Alta

La Mancomunitat de Serveis Socials de la Marina Alta és una mancomunitat de municipis de la comarca del mateix nom. Aglomera 20 municipis i 27.662 habitants, en una extensió de 285,70 km². Actualment (2007) la mancomunitat és presidida per Jose J. Ferrando Soler, del Partit Popular i regidor de l'Ajuntament d'Ondara. Les seues competències són únicament en matèria de serveis socials.
Els pobles que formen la mancomunitat són:
* Alcalalí
* Beniarbeig
* Benigembla
* Benidoleig
* Benimeli
* Castell de Castells
* Xaló
* Llíber
* Murla
* Ondara
* Orba
* Parcent
* Pedreguer
* el Ràfol d'Almúnia
* Sagra
* Sanet i els Negrals
* Tormos
* la Vall de Laguar
* el Verger
* els Poblets

## Enllaços externs

* Portal de la Direcció General d'Administració Local de la Generalitat
* Web oficial de la Mancomunitat
# Núvol d'electrons

Un núvol d'electrons o núvol atòmic, és la regió que envolta a el nucli atòmic i en la qual graviten els electrons. Els electrons posseeixen càrrega elèctrica negativa i estan units al nucli de l'àtom per la interacció electromagnètica. Els electrons a l'unir-se al nucli desprenen una petita porció de càrrega negativa i d'aquesta es forma el núvol d'electrons.
El diàmetre del nucli atòmic és almenys 10.000 vegades menor que el diàmetre total de l'àtom, i en aquest es troba gairebé la totalitat de la massa atòmica. El núvol atòmic està constituïda per capes electròniques o òrbites electròniques el nombre de les quals pot variar d'1 a 7 i que es designen amb les lletres K, L, M, N, O, P i Q.
Hi ha 2 tipus de núvols d'electrons:
* Núvol d'electrons s: anomenat també cercle de sorra (ja que posseïx una forma rodona). Aquesta depèn del nivell energètic. En aquesta es troben solament dos electrons com a màxim, ja que és un sol orbital.
* Núvol d'electrons p: anomenat també rellotge de sorra (per la forma que obté).